cyanic-selkie/wikianc huggingface dataset:
Χρηματοοικονομική τεχνολογία
H χρηματοοικονομική τεχνολογία (fintech) είναι η τεχνολογία και η καινοτομία που στοχεύει να ανταγωνιστεί τις παραδοσιακές οικονομικές μεθόδους στην παροχή χρηματοοικονομικών υπηρεσιών. Είναι μια αναδυόμενη βιομηχανία που χρησιμοποιεί τεχνολογία για τη βελτίωση των δραστηριοτήτων στη χρηματοδότηση. Η χρήση έξυπνων τηλεφώνων για κινητή τραπεζική, επενδύσεις, υπηρεσίες δανεισμού και κρυπτογράφηση είναι παραδείγματα τεχνολογιών που στοχεύουν να καταστήσουν τις χρηματοοικονομικές υπηρεσίες πιο προσβάσιμες στο ευρύ κοινό. Οι εταιρείες χρηματοοικονομικής τεχνολογίας αποτελούνται τόσο από νεοσύστατες εταιρείες όσο και από καθιερωμένα χρηματοπιστωτικά ιδρύματα και εταιρείες τεχνολογίας που προσπαθούν να αντικαταστήσουν ή να βελτιώσουν τη χρήση χρηματοοικονομικών υπηρεσιών που παρέχονται από υπάρχουσες χρηματοοικονομικές εταιρείες.
Μαύρος δρυοκολάπτης
Πελέκηση ξύλου και οικολογική σημασία
Για τον σκοπό αυτό, ο μαύρος δρυοκολαπτης διαθέτει ειδικά προσαρμοσμένο λαιμό με πολύ ισχυρούς μυς, που τού επιτρέπουν να επιφέρει συνεχή και δυνατά, κρουστικά και διατρητικά κτυπήματα στον φλοιό. Το ράμφος του δηλαδή λειτουργεί στην κυριολεξία ως κρουστικό δράπανο (sic). Λόγω του μεγάλου μήκους του ράμφους και της δύναμης των μυών της περιοχής, μπορεί να έχει πρόσβαση στα θηράματα, αρκετά βαθιά μέσα στο δέντρο. Για να τοποθετηθεί σωστά, έχει σχετικά μικρούς κοντόχοντρους ταρσούς, πόδια εφοδιασμένα με δακτύλους τοποθετημένους σύμφωνα με τη διευθέτηση της ζυγοδακτυλίας, μεγάλα, αιχμηρά νύχια και πολύ σκληρά πηδαλιώδη φτερά στην ουρά, ιδιαίτερα εκείνα που απαρτίζουν το κεντρικό ζεύγος. thumb|right|360px thumb|right|360px|Πολλές φορές η δραστηριότητα του μαύρου δρυοκολάπτη πάνω στο ξύλο καταλήγει σε φυσικά, «γλυπτά» κομψοτεχνήματα Το πουλί επιλέγει κατά προτίμηση γέρικα ή ασθενικά δένδρα (στην πλειονότητα των περιπτώσεων οξιές), που μπορεί να έχουν προσβληθεί από μυκητιάσεις και να βρίσκονται σε κατάσταση σήψης αλλά, ελλείψει αυτών, στρέφεται και σε υγιή δένδρα. Η διάνοιξη των οπών μπορεί να πραγματοποιείται σε διάφορα σημεία του ίδιου δένδρου, μέχρι να βρεθεί η κατάλληλη θέση. Στην πλειονότητα των περιπτώσεων, το έργο του δρυοκολάπτη, «προδίδεται» από τον σωρό ρινισμάτων ξύλου στη βάση του δένδρου.
Χρηματοοικονομική τεχνολογία
Ορισμός
Αφού εξέτασε περισσότερες από 200 επιστημονικές εργασίες που αναφέρουν τον όρο "fintech", μια μελέτη σχετικά με τον ορισμό της χρηματοοικονομικής τεχνολογίας κατέληξε στο συμπέρασμα ότι "η χρηματοοικονομική τεχνολογία είναι μια νέα χρηματοοικονομική βιομηχανία που εφαρμόζει τεχνολογία για τη βελτίωση των χρηματοοικονομικών δραστηριοτήτων." Η χρηματοοικονομική τεχνολογία είναι οι νέες εφαρμογές, διαδικασίες, προϊόντα ή επιχειρηματικά μοντέλα στον κλάδο των χρηματοπιστωτικών υπηρεσιών, οι οποίες απότελούνται από μία ή περισσότερες συμπληρωματικές χρηματοοικονομικές υπηρεσίες και παρέχονται ως διατερµατική διαδικασία μέσω διαδικτύου. Η χρηματοοικονομική τεχνολογία μπορεί επίσης να είναι «οποιεσδήποτε καινοτόμες ιδέες που βελτιώνουν τις διαδικασίες χρηματοοικονομικών υπηρεσιών προτείνοντας τεχνολογικές λύσεις σύμφωνα με διαφορετικές επιχειρηματικές καταστάσεις, ενώ οι ιδέες θα μπορούσαν επίσης να οδηγήσουν σε νέα επιχειρηματικά μοντέλα ή ακόμα και σε νέες επιχειρήσεις». Για την Τράπεζα της Ελλάδας, χρηματοοικονομική τεχνολογία (fintech) είναι κάθε είδος χρηματοοικονομικής καινοτομίας που βασίζεται στην πρόοδο της τεχνολογίας και μπορεί να οδηγήσει σε νέα επιχειρηματικά μοντέλα, νέες εφαρμογές, διαδικασίες ή νέα προϊόντα, με σημαντική επίδραση στο χρηματοπιστωτικό τομέα και στην παροχή χρηματοπιστωτικών υπηρεσιών.
Βασικές περιοχές
Η χρηματοοικονομική τεχνολογία έχει χρησιμοποιηθεί για την αυτοματοποίηση επενδύσεων, ασφαλίσεων, συναλλαγών, τραπεζικών υπηρεσιών και διαχείρισης κινδύνων.
Μαύρος δρυοκολάπτης
Πελέκηση ξύλου και οικολογική σημασία
Η σημασία της διάνοιξης οπών στα δένδρα είναι πολύ μεγάλης οικολογικής σημασίας για όλα τα είδη πτηνών και θηλαστικών που φωλιάζουν στα οικοσυστήματα του δρυοκολάπτη, παρέχοντάς τους «έτοιμη κατοικία» και, ως εκ τούτου, θεωρείται ότι είναι «ακρογωνιαίος λίθος» σε πολλά ενδιαιτήματα του φάσματος κατανομής του. Επί πλέον, ελέγχει τους πληθυσμούς των ξυλοφάγων εντόμων με τα οποία τρέφεται, συμβάλλοντας στην προστασία των δέντρων.
Χρηματοοικονομική τεχνολογία
Βασικές περιοχές
Οι υπηρεσίες ενδέχεται να προέρχονται από διάφορους ανεξάρτητους παρόχους υπηρεσιών, συμπεριλαμβανομένης τουλάχιστον μιας αδειοδοτημένης τράπεζας ή ασφαλιστικής εταιρείας. Η διασύνδεση ενεργοποιείται μέσω ανοικτών API και ανοικτής τραπεζικής και υποστηρίζεται από κανονισμούς όπως η οδηγία για τις ευρωπαϊκές υπηρεσίες πληρωμών.
Μαύρος δρυοκολάπτης
Πτήση
Ο μαύρος δρυοκολάπτης χαρακτηρίζεται από την ευθεία και «βαριά» πτήση του, αντίθετα από την κυματιστή (undulating) πτήση των άλλων δρυοκολαπτών, που γίνεται μάλλον αδέξια με το κεφάλι ανασηκωμένο. Πάντως, παρά την ευθεία πτήση του, συχνά κάνει απρόσμενες καθοδικές κινήσεις (dippings). Οι πτέρυγές τους παράγουν έντονο ήχο και, ειδικά όταν πετάνε σε κλειστές στροφές, ακούγονται μέχρι και 30 μέτρα μακριά. Από πολλούς ερευνητές έχει αναφερθεί ότι, το πέταγμά του μοιάζει με εκείνο του καρυοθραύστη.
Παρά το κάπως αδέξιο «στυλ» πτήσης τους, οι μαύροι δρυοκολάπτες είναι ανθεκτικοί αεροπόροι που δεν διστάζουν να διανύσουν μεγαλύτερες αποστάσεις και, σε περίπτωση ανάγκης, να πετάξουν πάνω από ανοικτό νερό, όπως συμβαίνει με τους πληθυσμούς των νησιών της Βαλτικής.
Χρηματοοικονομική τεχνολογία
Βασικές περιοχές
Στις χρηματιστηριακές συναλλαγές, οι καινοτόμες πλατφόρμες ηλεκτρονικών συναλλαγών διευκολύνουν τις συναλλαγές στο διαδίκτυο και σε πραγματικό χρόνο. Τα κοινωνικά δίκτυα συναλλαγών επιτρέπουν στους επενδυτές να παρακολουθούν την εμπορική συμπεριφορά των μελών του δικτύου τους και των ειδικών και να ακολουθούν τις επενδυτικές τους στρατηγικές στις αγορές συναλλάγματος και τις κεφαλαιαγορές. Οι πλατφόρμες απαιτούν λίγη ή καθόλου γνώση σχετικά με τις χρηματοπιστωτικές αγορές και έχουν περιγραφεί από το Παγκόσμιο Οικονομικό Φόρουμ ως ρηξικέλευθες καινοτομίες που παρέχουν «μια χαμηλού κόστους, εξελιγμένη εναλλακτική λύση για τους παραδοσιακούς διαχειριστές περιουσίας».
Μαύρος δρυοκολάπτης
Φωνή
Οι φωνές και τα καλέσματα που αρθρώνει ο μαύρος δρυοκολάπτης είναι πολύ ιδιαίτερα. Το κύριο στοιχείο είναι το λεγόμενο «γέλιο» του, που ακούγεται και από άλλους δρυοκολάπτες και χαρακτηρίζεται από διαδοχικούς, ομοιόμορφους τόνους οι οποίοι ακούγονται για μεγάλο χρονικό διάστημα και, από μακριά, δίνουν την εντύπωση γέλιου. Αρθρώνεται ιδιαίτερα από τα νεαρά άτομα, όταν καλούν τους γονείς τους (begging call). Περιστασιακά, το «γέλιο» αυτό διακόπτεται από υψίσυχνη στριγγή φωνή, που μοιάζει να έρχεται από αρπακτικό πτηνό και ξαφνιάζει τον παρατηρητή.
Ζωτικός χώρος
thumb|right|300px|Πορτρέτο νεαρού αρσενικού μαύρου δρυοκολάπτη Όπως συμβαίνει με πολλά άλλα είδη, ο ζωτικός χώρος του μαύρου δρυοκολάπτη δεν είναι σαφώς καθορισμένος. Στις περισσότερες περιπτώσεις, οι περιοχές αναζήτησης τροφής είναι αρκετά μεγάλες, χωρίς να αλληλοεπικαλύπτονται και να προκαλούν συγκρούσεις μεταξύ των «ιδιοκτητών» τους. Αλλά ακόμη και στην αντίθετη περίπτωση, τα αρσενικά δεν είναι επιθετικά, όταν υπάρχουν άφθονες πηγές τροφής. Ωστόσο, κατά τη διάρκεια της ερωτοτροπίας και την εποχή αναπαραγωγής, η περιοχή γύρω από τη φωλιά γίνεται πεδίο αντιπαράθεσης, με τα πουλιά να τυμπανίζουν έντονα, υπερασπιζόμενα τον χώρο τους. Μάλιστα, είναι αξιοσημείωτο ότι τα θηλυκά είναι πιο επιθετικά προς άλλα θηλυκά, από ότι τα αρσενικά. Οι «μάχες» είναι περισσότερο τελετουργικά δρώμενα παρά πραγματικές αντιπαραθέσεις και, συνήθως, τα προβλήματα λύνονται μόνο με φωνές.
Χρηματοοικονομική τεχνολογία
Βασικές περιοχές
Οι νεο-τράπεζες σε μια ευρύτερη κατηγορία, γνωστές ως challenger banks, είναι ψηφιακές τράπεζες είτε χωρίς, είτε με πρόσφατη άδεια τραπεζικής. Διαθέτουν μόνο ή κυρίως ψηφιακό κανάλι για την αλληλεπίδραση με τους πελάτες και αμφισβητούν είτε τα προϊόντα, είτε την εμπειρία χρήστη είτε τα επιχειρηματικά μοντέλα των παραδοσιακών τραπεζών και άλλων οργανισμών χρηματοοικονομικών υπηρεσιών.
Μαύρος δρυοκολάπτης
Ζωτικός χώρος
Παραδόξως για ένα πτηνό του μεγέθους του, η διεκδίκηση του ζωτικού χώρου από άλλα πτηνά (όχι δρυοκολάπτες) είναι μάλλον «μαλθακή». Για παράδειγμα, η αντιπαράθεση με τον αιγωλιό (Aegolius funereus) που συνηθίζει να φωλιάζει στις ίδιες θέσεις στα μεγάλα γεωγραφικά πλάτη, καταλήγει σχεδόν πάντοτε με την υποχώρηση του δρυοκολάπτη. Μόνον όταν, ήδη έχουν γεννηθεί τα αβγά, η υπεράσπιση της φωλιάς γίνεται με σθεναρό τρόπο.
Φώλιασμα
Οι μαύροι δρυοκολάπτες αποκτούν σεξουαλική ωριμότητα, ήδη από το τέλος τους 1ου έτους ζωής τους. Είναι μονογαμικά πτηνά και αρχίζουν τα τελετουργικά ερωτοτροπίας από τον Μάρτιο, αν και σε κάποιες περιοχές αυτό μπορεί να συμβαίνει από τα τέλη Ιανουαρίου.
Χρηματοοικονομική τεχνολογία
Τεχνολογίες
Οι εταιρείες χρηματοοικονομικής τεχνολογίας χρησιμοποιούν διάφορες τεχνολογίες, όπως η τεχνητή νοημοσύνη (AI), τα μεγάλα δεδομένα, οι αυτοματοποιημένες ρομποτικές διαδικασίες και το blockchain.
Μαύρος δρυοκολάπτης
Φώλιασμα
Στην Κ. Ευρώπη, οι περισσότεροι μαύροι δρυοκολάπτες προτιμούν τις οξιές, ειδικά τη δασική οξιά (Fagus sylvatica), για τη διάνοιξη της οπής, όπου θα κατασκευαστεί η φωλιά. Τα δένδρα μπορεί να βρίσκονται σε οποιαδήποτε θέση στον οικότοπο, αρκεί να εξασφαλίζεται ελεύθερη προσέγγιση και επαρκής περιμετρική ορατότητα, με τις πλαγιές και τις τοποθεσίες κοντά στο νερό να προτιμώνται ιδιαίτερα. Εκτός από την οξιά, σειρά από άλλα φυλλοβόλα και κωνοφόρα αποτελούν υποψήφια για πελέκηση δένδρα, όπως η ερυθρελάτη, το πεύκο, το έλατο, η βελανιδιά, η λεύκα (στη Β. Ευρώπη, ιδίως η Populus tremula), ο φράξος, το σφενδάμι και το σκλήθρο.
Χρηματοοικονομική τεχνολογία
Τεχνολογίες
Οι αλγόριθμοι τεχνητής νοημοσύνης (AI) μπορούν να παρέχουν πληροφορίες σχετικά με τις καταναλωτικές συνήθειες, επιτρέποντας στα χρηματοπιστωτικά ιδρύματα να κατανοήσουν καλύτερα τους πελάτες τους. Οι αυτόματοι ψηφιακοί βοηθοί είναι ένα άλλο εργαλείο βασισμένο στην τεχνητή νοημοσύνη που οι τράπεζες χρησιμοποιούν για να βοηθήσουν στην εξυπηρέτηση πελατών.
Μαύρος δρυοκολάπτης
Φώλιασμα
Ο κύριος λόγος για την προτίμηση της οξιάς, είναι ο υψηλός της θόλος (canopy) και η σχετική αντοχή της στη θραύση, η οποία εξασφαλίζει τη μακροχρόνια χρήση της φωλιάς. Μελέτη στη Βάδη-Βυρτεμβέργη έδειξε ότι, σε 378 οπές, οι 185 ήσαν πάνω σε δασικές οξιές, οι 113 σε έλατα, οι 52 σε μαυρόπευκα και οι 28 σε σφενδάμια. thumb|right|300px|Τυπική είσοδος της φωλιάς μαύρου δρυοκολάπτη, σε μιαν [[οξιά]] Οι περισσότερες οπές είχαν διανοιγεί σε σημαντικά ύψη από το έδαφος, μεταξύ 10 και 20 μέτρων και, μόνο πολύ σπάνια, σε ύψος μικρότερο από 5 μέτρα. Εκτός από την ηλικία των δένδρων, ιδιαίτερα η διάμετρος του κορμού στην περιοχή της οπής είναι σημαντική, που πρέπει να είναι πάντοτε μεγαλύτερη από 40 εκατοστά. Οι περισσότερες οπές δημιουργούνται τον Μάρτιο και τον Απρίλιο, με τα νέα ζευγάρια να ανοίγουν καινούργιες, σε αντίθεση με τα παλαιότερα ζευγάρια που πηγαίνουν σε εκείνες που είχαν δημιουργήσει στα περασμένα χρόνια. Η οπή εισόδου που ανοίγουν οι μαύροι δρυοκολάπτες, έχει ελαφρώς μεγαλύτερο ύψος από ό, τι πλάτος, με την κάτω ακμή να είναι συνήθως υπό κλίση, έτσι ώστε το νερό της βροχής να ρέει προς τα έξω. Συχνά, χρησιμοποιείται ένα αδύνατο σημείο στον κορμό για την διάνοιξη της οπής, η οποία έχει διαστάσεις 12.8 × 8.6 εκατοστά, περίπου. Το βάθος της ποικίλλει από 30 έως 60 εκ., περίπου, ενώ το πλάτος στο εσωτερικό της, σπάνια πέφτει κάτω από 25 εκ. Εννοείται ότι, οι καλύτερες φωλιές χρησιμοποιούνται για πολλά χρόνια.
Χρηματοοικονομική τεχνολογία
Τεχνολογίες
Τα μεγάλα δεδομένα (big data) μπορούν να προβλέψουν επενδύσεις πελατών και αλλαγές στην αγορά προκειμένου να δημιουργήσουν νέες στρατηγικές και χαρτοφυλάκια, να αναλύσουν τις καταναλωτικές συνήθειες των πελατών, να βελτιώσουν τον εντοπισμό απάτης και να δημιουργήσουν στρατηγικές μάρκετινγκ.
Μαύρος δρυοκολάπτης
Φώλιασμα
Στην κατασκευή της φωλιάς συμμετέχουν και τα δύο φύλα, με την «εσωτερική επίστρωση» να προορίζεται μάλλον για τα αρσενικά. Για την ολοκλήρωση μιας νέας φωλιάς (διάνοιξη οπής, κατασκευή και εσωτερική επίστρωση φωλιάς) χρειάζονται περίπου 4 εβδομάδες, αλλά σε περίπτωση αντικατάστασης παλαιότερης, η καινούργια φωλιά μπορεί να ολοκληρωθεί σε λιγότερο από 10 ημέρες. Από τη στιγμή που έχει γίνει η τρύπα, με περαιτέρω πελέκηση δημιουργείται ο «θάλαμος ωοτοκίας», με μόνη επίστρωση τα ρινίσματα ξύλου που παρήχθησαν σε όλη τη διαδικασία.
Ωοτοκία
Οι μαύροι δρυοκολάπτες ωοτοκούν άπαξ σε κάθε περίοδο φωλιάσματος, η οποία αρχίζει στην Κ. Ευρώπη τον Απρίλιο. Η έναρξη της ωοτοκίας μπορεί να καθυστερήσει σημαντικά από τυχόν παρενόχληση στον χώρο φωλιάσματος, τόσο που, μπορεί να μετατεθεί ακόμη και στις αρχές Ιουνίου. Σπάνια, και μόνον σε απώλεια της πρώτης γέννας, πραγματοποιείται και δεύτερη, κάτι που εξηγεί την παρουσία νεοσσών που παρατηρούνται τον Αύγουστο.
Χρηματοοικονομική τεχνολογία
Τεχνολογίες
Οι αυτοματοποιημένες ρομποτικές διαδικασίες είναι μια τεχνολογία τεχνητής νοημοσύνης που εστιάζει στην αυτοματοποίηση συγκεκριμένων επαναλαμβανόμενων εργασιών. Μια τέτοια διαδικασία βοηθά στην επεξεργασία οικονομικών πληροφοριών όπως τιμολόγια και αποδείξεις με τρόπο πιο αποτελεσματικό από τη χειροκίνητη διαδικασία και συχνά με λιγότερα λάθη.
Μαύρος δρυοκολάπτης
Ωοτοκία
Η γέννα αποτελείται από 4 (2-6) (σπανότατα μέχρι 9 ) αβγά με διαστάσεις 33,9 × 24,8 χιλιοστά και μέσο βάρος 13 γραμμάρια. Λαμβάνοντας υπόψιν το μέγεθος του μαύρου δρυοκολάπτη, τα αυγά είναι πολύ μικρά και ελαφριά. Τα διαστήματα εναπόθεσης είναι ανά δύο ημέρες και η εκκόλαψη αρχίζει μετά το τελευταίο αβγό. Οι νεοσσοί εκκολάπτονται ανά σχετικά μεγάλα χρονικά διαστήματα έως και τρεις ημέρες, γεγονός που οδηγεί αναπόφευκτα σε διαφορές στην ανάπτυξη των νεοσσών. Η περίοδος επώασης είναι κατά μέσον όρο 13 ημέρες, στην οποία παίρνουν μέρος και οι δύο εταίροι και, όπως συμβαίνει με όλους σχεδόν τους δρυοκολάπτες, το αρσενικό συμμετέχει περισσότερο. thumb|right|350px|Ενήλικος αρσενικός μαύρος δρυοκολάπτης με νεαρά πουλιά στη φωλιά τους
Χρηματοοικονομική τεχνολογία
Τεχνολογίες
Το blockchain είναι μια αναδυόμενη τεχνολογία που έχει οδηγήσει σε σημαντικές επενδύσεις από πολλές εταιρείες. Η αποκεντρωμένη φύση του blockchain μπορεί να εξαλείψει την ανάγκη των μεσαζόντων κατά την εκτέλεση οικονομικών συναλλαγών.
Μαύρος δρυοκολάπτης
Ωοτοκία
Μετά την αναχώρηση από τη φωλιά, η οικογένεια χωρίζεται σε δύο ομάδες, εκάστη των οποίων εποπτεύεται από έναν (1) γονέα. Η διάρκεια επιτήρησης των νεαρών πουλιών είναι πολύ διαφορετική, αλλά διαρκεί τουλάχιστον 4 έως 5 εβδομάδες. Η συνολική επιτυχία αναπαραγωγής στον μαύρο δρυοκολάπτη θεωρείται υψηλή, με τα ποσοστά απώλειας σε αρκετούς πληθυσμούς που μελετήθηκαν, να είναι κάτω από 15%. Μετά την αναπαραγωγή, οι δρυοκολάπτες διασπείρονται σε τοπική κλίμακα. Ωστόσο, εκτεταμένες μετακινήσεις των νεαρών πτηνών, μέχρι και 100 χιλιόμετρα, είναι γνωστές.
Στην Ελλάδα, ο μαύρος δρυοκολάπτης είναι επιδημητικός και φωλιάζει σε ορεινές δασικές θέσεις, στη βόρεια (μικτά δάση) και κεντρική επικράτεια (πευκοδάση και ελατοδάση), αλλά είναι μόνον τοπικά κοινός.
Χρηματοοικονομική τεχνολογία
Τεχνολογίες
Η διαδικτυακή πληθοχρηματοδότηση (crowdfunding) είναι η πρακτική χρηματοδότησης ενός έργου ή επιχείρησης συγκεντρώνοντας μικρά χρηματικά ποσά από μεγάλο αριθμό ανθρώπων. H πληθοχρηματοδότηση είναι μια μορφή εναλλακτικής χρηματοδότησης. Το 2015, συγκεντρώθηκαν περισσότερα από 34 δισεκατομμύρια δολάρια παγκοσμίως μέσω πληθοχρηματοδότησης.
Μαύρος δρυοκολάπτης
Χρήση της φωλιάς από άλλα είδη
Στην Ευρώπη, 58 (!) είδη από διαφορετικές ομοταξίες βρέθηκαν να κάνουν χρήση στις οπές που ανοίγει ο μαύρος δρυοκολάπτης, καθιστώντας τον από τα σημαντικότερα πτηνά, από οικολογική άποψη. Ανάμεσα σε αυτά είναι το φασσοπερίστερο, η κάργια, το ψαρόνι, διάφορα είδη από κουκουβάγιες, ακόμη και πάπιες όπως ο χηνοπρίστης και η βουκεφάλα. Πολλές νυχτερίδες, συμπεριλαμβανομένων και ορισμένων εξαιρετικά απειλούμενων ειδών, κάνουν χρήση των οπών που ανοίγει ο μαύρος δρυοκολάπτης. Από τα θηλαστικά, συμπεριλαμβάνονται σκίουροι, μυωξοί και διάφορα κουνάβια. Επιπλέον, έντομα όπως σφήκες, μέλισσες, μπάμπουρες και βέσπες βρέθηκαν να κάνουν χρήση των οπών.
Χρηματοοικονομική τεχνολογία
Επενδύσεις
Οι παγκόσμιες επενδύσεις στη χρηματοοικονομική τεχνολογία αυξήθηκαν ραγδαία από 930 εκατομμύρια δολάρια το 2008 σε περισσότερα από 22 δισεκατομμύρια δολάρια το 2015, 110 δισεκατομύρια δολάρια το 2018 και 150 δισεκατομύρια δολάρια το 2019. Η νεοσύστατη βιομηχανία χρηματοοικονομικής τεχνολογίας στο Λονδίνο έχει σημειώσει ραγδαία ανάπτυξη τα τελευταία χρόνια. Το 40% του εργατικού δυναμικού στο Σίτι του Λονδίνου απασχολείται σε χρηματοοικονομικές και τεχνολογικές υπηρεσίες.
Στην Ευρώπη, 1,5 δισεκατομμύρια δολαρια επενδύθηκαν σε εταιρείες χρηματοοικονομικής τεχνολογίας το 2014, με τις εταιρείες με έδρα το Λονδίνο να λαμβάνουν 539 εκατομμύρια δολάρια, τις εταιρείες με έδρα το Άμστερνταμ 306 εκατομμύρια δολάρια, και τις εταιρείες με έδρα τη Στοκχόλμη 266 εκατομμύρια δολάρια σε επενδύσεις. Μετά το Λονδίνο, η Στοκχόλμη είναι η δεύτερη πόλη με τη μεγαλύτερη χρηματοδότηση στην Ευρώπη τα τελευταία 10 χρόνια. Οι συμφωνίες χρηματοοικονομικής τεχνολογίας της Ευρώπης έφτασαν στο υψηλό των πέντε τριμήνων, από 37 το 4ο τρίμηνο του 2015 σε 47 το πρώτο τρίμηνο του 2016. Η Λιθουανία αρχίζει να γίνεται κόμβος της Βόρειας Ευρώπης για εταιρείες χρηματοοικονομικής τεχνολογίας μετά το 2016 και τα νέα για την πιθανή έξοδο της Βρετανίας από την Ευρωπαϊκή Ένωση. Η Λιθουανία έχει εκδώσει 51 άδειες χρηματοοικονομικής τεχνολογίας από το 2016, 32 από αυτές το 2017.
Μαύρος δρυοκολάπτης
Απειλές
Εκτός από τους φυσικούς τους θηρευτές, ιδιαίτερα στους νεοσσούς, που είναι κυρίως γεράκια και κουνάβια και, λιγότερο συχνά, μπούφοι, δεν υπάρχουν επικίνδυνοι θηρευτές για τους μαύρους δρυοκολάπτες. Αρκετά νεαρά πτηνά έχουν ένα ατύχημα κατά τους πρώτους μήνες της ζωής του, ή υποφέρουν από έλλειψη τροφής κατά τη διάρκεια του 1ου χειμώνα. Επίσης και στους ενήλικες, κάποιοι δριμείς χειμώνες, ιδίως το πολύ χιόνι, προκαλούν προβλήματα στην εύρεση τροφής και αρκετά πουλιά πεθαίνουν από το κρύο. Η λαθροθηρία από τον άνθρωπο δεν φαίνεται να παίζει κάποιον σημαντικό ρόλο.
Χρηματοοικονομική τεχνολογία
Επενδύσεις
Οι εταιρείες χρηματοοικονομικής τεχνολογίας στις Ηνωμένες Πολιτείες έλαβαν κεφάλαια ύψους 12,4 δισεκατομμυρίων δολαρίων το 2018, αύξηση 43% σε σχέση με τα στοιχεία του 2017. δεξιά|μικρογραφία|200x200εσ| Η [[Κριστίν Λαγκάρντ, Διευθύνουσα Σύμβουλος του Διεθνούς Νομισματικού Ταμείου, απευθύνεται το 2018 στο Singapore FinTech Festival, το μεγαλύτερο συνέδριο χρηματοοικονομικής τεχνολογίας στον κόσμο.]] Στην Αυστραλία, δημιουργήθηκε ένας νέος κόμβος χρηματοοικονομικής τεχνολογίας στο Σίδνεϊ, τον Απρίλιο του 2015. Σύμφωνα με την KPMG, ο τομέας των χρηματοοικονομικών υπηρεσιών του Σίδνεϊ το 2017 δημιουργεί το 9% του εθνικού ΑΕΠ και είναι μεγαλύτερος από τον τομέα των χρηματοοικονομικών υπηρεσιών είτε στο Χονγκ Κονγκ είτε στη Σιγκαπούρη. Ένα εργαστήριο καινοτομίας χρηματοοικονομικής τεχνολογίας εγκαινιάστηκε στο Χονγκ Κονγκ το 2015. Το 2015, η Νομισματική Αρχή της Σιγκαπούρης ξεκίνησε μια πρωτοβουλία με την ονομασία Fintech and Information Group για να προσελκύσει νεοσύστατες επιχειρήσεις από όλο τον κόσμο. Δεσμεύθηκε να δαπανήσει 225 εκατομμύρια δολάρια στον τομέα της χρηματοοικονομικής τεχνολογίας τα επόμενα πέντε χρόνια.
Μαύρος δρυοκολάπτης
Κατάσταση πληθυσμού
Προς το τέλος του 19ου αιώνα, νέες, ξεχωριστές περιοχές έχουν δημιουργηθεί από το είδος σε πολλά μέρη της Ευρώπης, πιθανότατα εκείνες με σοβαρές αλλαγές στα δασικά περιβάλλοντα, ειδικά από τη μετατροπή των χαμηλών και μεσαίων δασών σε υψηλά δάση, και τις περιοχές φύτευσης με κωνοφόρα, ειδικά με έλατα. Αυτή η επέκταση παρατηρήθηκε για πρώτη φορά στις ορεινές περιοχές και συνεχίστηκε στις πεδινότερες. Μέχρι το 1920, το βόρειο τμήμα της Γερμανίας, του Βελγίου, των Κάτω Χωρών και της ανατολικής Αυστρίας είχε αποικιστεί από τον μαύρο δρυοκολάπτη, ενώ στη δεκαετία του 1960 ευρείες περιοχές της Γαλλίας -όπου το είδος εξακολουθεί να επεκτείνεται-, καθώς και σε οικισμούς στη Δανία και τη μεγάλη Ουγγρική Πεδιάδα. Μεγάλους αναπαραγωγικούς πληθυσμούς, διαθέτουν η Γερμανία, η Αυστρία και η Ελβετία.
Χρηματοοικονομική τεχνολογία
Βραβεία και αναγνώριση
Το οικονομικό περιοδικό Forbes δημιούργησε μια λίστα με τους κορυφαίους καινοτόμους της οικονομικής τεχνολογίας για την ειδική έκδοση Forbes 2019 Global Fintech 50. Στην Ευρώπη υπάρχει μια λίστα που ονομάζεται FinTech 50, που στοχεύει στην αναγνώριση των πιο καινοτόμων εταιρειών χρηματοοικονομικής τεχνολογίας.
Το Fintech100, μια συνεργατική προσπάθεια μεταξύ H2 Ventures και KPMG, αναλύει τον χώρο της χρηματοοικονομικής τεχνολογίας παγκοσμίως. Το Fintech100 περιλαμβάνει ένα «Top 50» και ένα «Emerging 50» και περιλαμβάνει εταιρείες από όλο τον κόσμο που εκμεταλλεύονται την τεχνολογία και προκαλούν διαταραχές στον κλάδο των χρηματοοικονομικών υπηρεσιών. Στη λίστα του 2019 υπήρχαν 42 εταιρείες από την Ασία και την Ωκεανία, 36 εταιρείας από την Ευρώπη, τη Μέση Ανταολή και την Αφρική και 22 εταιρείες από τη Βόρεια και τη Νότια Αμερική. Στις 10 κορυφαίες εταιρείες του 2019, τρεις είναι από την Κίνα, δύο από την Ινδία και τις ΗΠΑ, και μια από την Σιγκαπούρη, την Ινδονησία και τη Βρετανία.
Μαύρος δρυοκολάπτης
Κατάσταση πληθυσμού
To είδος δεν φαίνεται να διατρέχει κάποιο σοβαρό κίνδυνο, εκτός από τους προαναφερθέντες και αξιολογείται ως Ελαχίστης Ανησυχίας (LC) από την IUCN.
Κουλτούρα
Ο μαύρος δρυοκολάπτης δεν είχε κάποιο σημαντικό ρόλο στη μυθολογία της αρχαιότητας και των αρχών του Μεσαίωνα. Ωστόσο, όπως η επιστημονική ονομασία του (βλ. Ονοματολογία) υπονοεί, είχε σχετιστεί με τον Άρη, θεό του πολέμου. Αυτό μπορεί να οφείλεται στην ισχύ του, αλλά και στο ότι Άρης ήταν για τους αρχαίους Ρωμαίους θεός της γονιμότητας και των δασών.
Ένας δρυοκολάπτης, ίσως ο μαύρος, εμφανίζεται ήδη στους βασικούς μύθους της Ρώμης μαζί με τη λύκαινα, τον Ρέμο και τον Ρωμύλο. Στην αρχαία Ελλάδα, ήταν ένα από τα πτηνά που χρησιμοποιούνταν στην οιωνοσκοπία. Σε διάφορους λαούς της Σιβηρίας το αίμα του θεωρήθηκε ως φάρμακο, ενώ στο Χοκάιντο της Ιαπωνίας λατρευόταν ως θεότητα.
Στη Γερμανία ήταν «Πτηνό της Χρονιάς» για το έτος 1981 και στην Ελβετία, το 2011.
Λόγιες
Άλλες λόγιες ονομασίες του είδους είναι Δρυοκολάπτης ο μαύρος και Δρυοκολάπτης ο μέλας.
Λαϊκές
Ο Μαύρος δρυοκολάπτης απαντά στον ελλαδικό χώρο και με τις ονομασίες Μαυροτσικλιτάρα (παλαιότερη επίσημη λαϊκή ονομασία), Δενδροφάγος, Ξυλοφάγος, Πελεκάς, Δενδροκόπος και Μαυροδρυοκόπος.
Σημειώσεις
i. Υπό τη στενή έννοια (sensu stricto) το γένος (βιολογία) Dryocopus, δεν πρέπει να αποδίδεται ως Δρυοκολάπτης, όπου αντιστοιχεί το γένος Picus, αλλά ως Δρυοκόπος. Τα λατινικά γένη δεν αντιστοιχούν πάντοτε σε μία (1) λόγια ονομασία, όπως θα έπρεπε αλλά σε πολύ λιγότερες -στην πλειονότητα των περιπτώσεων-, κάτι που στη συστηματική ορολογία είναι λανθασμένο.
ii. Ο αγγλικός όρος drumming που χρησιμοποιείται ευρέως στη διεθνή βιβλιογραφία για να περιγράψει τη σειρά διαδοχικών κτυπημάτων που επιφέρουν οι δρυοκολάπτες (sensu lato) στους κορμούς των δένδρων, για τη διάνοιξη οπών, δεν έχει αντίστοιχο -ευρέως χρησιμοποιούμενο- στην ελληνική βιβλιογραφία. Ωστόσο, το συγκεκριμένο ηθολογικό χαρακτηριστικό του πτηνού έχει μεγάλη σημασία, ακόμη και ως διαγνωστικό στοιχείο, για να αποφευχθεί η χρήση του και, η αναδρομή στη βιβλιογραφία δίνει τις εξής εκδοχές:
Πηγές
Κατηγορία:Δρυοκολαπτίδες
Χρηματοοικονομική τεχνολογία
Βραβεία και αναγνώριση
Μια έκθεση που δημοσιεύθηκε τον Φεβρουάριο του 2016 από την Ernst & Young που ανέθεσε το Υπουργείο Οικονομικών του Ηνωμένου Βασιλείου σύγκρινε επτά κορυφαίους κόμβους χρηματοοικονομικής τεχνολογίας: το Ηνωμένο Βασίλειο, την Καλιφόρνια, τη Νέα Υόρκη, τη Σιγκαπούρη, τη Γερμανία, την Αυστραλία και το Χονγκ Κονγκ. H Καλιφόρνια κατατάχθηκε πρώτη για στις κατηγορίες «ταλέντο» και «πρωτεύουσα», το Ηνωμένο Βασίλειο πρώτο στη «κυβερνητική πολιτική» και η Νέα Υόρκη πρώτη στη «ζήτηση».
Η Κίνα έχει κορυφαίες επιδόσεις στον τομέα της χρηματοδότησης με χρήση τεχνολογίας. Το 2020 η εταιρεία Ant Financial της Alibaba είχε 1,3 δισεκατομμύρια χρήστες και πραγματοποιούσε 500.000 συναλλαγές το δευτερόλεπτο. Επίσης η WeBank, μια νεο-τράπεζα που ίδρυσε η Tencent το 2015, ξεπέρασε τα 200 εκατομμύρια πελάτες με κόστος $0,47 σεντ ανά λογαριασμό για τη διαχείριση.
Προοπτική
Ο χρηματοοικονομικός τομέας θεωρείται ως μία από τις βιομηχανίες που είναι πιο ευάλωτες σε διαταραχές από λογισμικό επειδή οι χρηματοοικονομικές υπηρεσίες, όπως και οι εκδόσεις, αποτελούνται από πληροφορίες και όχι από υλικά προϊόντα. Ειδικότερα, τα blockchain έχουν τη δυνατότητα να μειώσουν δραματικά το κόστος συναλλαγών σε ένα χρηματοοικονομικό σύστημα. Ενώ η χρηματοδότηση έχει προστατευτεί ρυθμιστικά μέχρι τώρα, και έχει ξεπεράσει την φούσκα του dot-com χωρίς μεγάλη αναταραχή, ένα νέο κύμα νεοσύστατων εταιρειών προσπαθεί να υποκαταστήσει όλο και περισσότερο τις παγκόσμιες τράπεζες. Ωστόσο, η επιθετική επιβολή του νόμου περί τραπεζικού απορρήτου στις ΗΠΑ και οι κανονισμοί μεταφοράς χρημάτων αποτελούν συνεχή απειλή για τις εταιρείες χρηματοοικονομικής τεχνολογίας. Σε απάντηση, το Διεθνές Νομισματικό Ταμείο (ΔΝΤ) και η Παγκόσμια Τράπεζα παρουσίασαν από κοινού την ατζέντα Bali Fintech στις 11 Οκτωβρίου 2018 που αποτελείται από 12 στοιχεία πολιτικής που λειτουργούν ως κατευθυντήριες γραμμές προς τις κυβερνήσεις και κεντρικές τράπεζες για να υιοθετήσουν και να αναπτύξουν "γοργές προόδους στη χρηματοοικονομική τεχνολογία".
Προκλήσεις
Εκτός από τους καθιερωμένους ανταγωνιστές, οι εταιρείες χρηματοοικονομικής τεχνολογίας αντιμετωπίζουν συχνά αμφιβολίες από χρηματοοικονομικές ρυθμιστικές αρχές όπως οι τράπεζες έκδοσης και η ομοσπονδιακή κυβέρνηση. Τον Ιούλιο του 2018, η κυβέρνηση των ΗΠΑ ανακοίνωσε ότι επιτρέπει στις εταιρείες χρηματοοικονομικής τεχνολογίας να υποβάλουν αίτηση για πιστοποίηση εθνικής τράπεζας ειδικού σκοπού από το ομοσπονδιακό γραφείο νομισματικού ελέγχου. Η ομοσπονδιακή προτίμηση ισχύει για την κρατική νομοθεσία σχετικά με τις ομοσπονδιακά πιστοποιημένες τράπεζες.
Στην Ευρωπαϊκή Ένωση, οι εταιρείες χρηματοοικονομικής τεχνολογίας πρέπει να συμμορφώνονται με τους κανονισμούς περί προστασίας δεδομένων, όπως ο GDPR. Οι εταιρείες πρέπει να προστατεύσουν προληπτικά τα δεδομένα των χρηστών και των εταιρειών ή να αντιμετωπίσουν πρόστιμα 20 εκατομμυρίων ευρώ, ή στην περίπτωση μιας επιχείρησης, έως και το 4% του συνολικού κύκλου εργασιών τους. Εκτός από το GDPR, τα ευρωπαϊκά χρηματοπιστωτικά ιδρύματα, συμπεριλαμβανομένων των εταιρειών χρηματοοικονομικής τεχνολογίας, πρέπει να ενσωματώνουν την οδηγία για τις υπηρεσίες πληρωμών (PSD2).
Οποιαδήποτε παραβίαση δεδομένων, ανεξάρτητα από το πόσο μικρή, μπορεί να οδηγήσει σε άμεση ευθύνη έναντι της εταιρείας και να καταστρέψει τη φήμη της.
Ο διαδικτυακός χρηματοοικονομικός τομέας είναι επίσης ένας αυξανόμενος στόχος επιθέσεων εκβιασμού άρνησης υπηρεσίας. Αυτή η πρόκληση ασφάλειας αντιμετωπίζεται επίσης από κλασσικές τράπεζες, καθώς προσφέρουν υπηρεσίες τραπεζικής στο διαδίκτυο.
Πολλές τεχνολογίες χρηματοοικονομικής τεχνολογίας έχουν πολύ υψηλό κόστος εκκίνησης, αλλά πολύ χαμηλό οριακό κόστος για την προσθήκη επιπλέον πελατών, πράγμα που απαιτεί ουσιαστικά πολλες εταιρείες χρηματοοικονομικής τεχνολογίας να ενεργούν ως φυσικά μονοπώλια.
Εκπαίδευση στην Ελλάδα
Το Τμήμα Οικονομικών Επιστημών του Δημοκρίτειου Πανεπιστημίου Θράκης διαθέτει μεταπτυχιακό πρόγραμμα σπουδών με τίτλο "Χρηματοοικονομική Τεχνολογία - FinTech" διάρκειας 12 ή 24 μηνών και καλύπτει τεχνολογικές εξελίξεις που περιλαμβάνουν τη δυνατότητα αποθήκευσης και επεξεργασίας μεγάλων δεδομένων, τη νεφοϋπολογιστική, την τεχνητή νοημοσύνη, τη μηχανική μάθηση, τα κρυπτονομίσματα, τις τεχνολογίες κατανεμημένου καθολικού (blockchain), τη διαδικτυακή πληθοχρηματοδότηση (crowdfunding), τις ομότιμες (peer-to-peer) ηλεκτρονικές πληρωμές και μεταφορές χρημάτων, και τη ρομποτική συμβουλευτική.
To πρόγραμμα συμπληρωματικής εξ αποστάσεως εκπαίδευσης (e-learning) του Εθνικού και Καποδιστριακού Πανεπιστημίου Αθηνών διαθέτει πρόγραμμα τετράμηνης διάρκειας (90 ώρες) με τίτλο "Fintech and Digital Transformation in Financial Services" που απονέμει πιστοποιητικό εξειδικευμένης επιμόρφωσης.
Περαιτέρω ανάγνωση
Κατηγορία:Κοινωνία και τεχνολογία Κατηγορία:Χρηματοοικονομικές υπηρεσίες Κατηγορία:Χρηματοπιστωτικές αγορές Κατηγορία:Χρηματοοικονομική τεχνολογία
Νταϊάν Λέιν
Η Νταϊάν Λέιν (Diane Lane), 22 Ιανουαρίου 1965) είναι Αμερικανίδα ηθοποιός. Γεννήθηκε και μεγάλωσε στη Νέα Υόρκη και έκανε το ντεμπούτο της στoν κινηματογράφο όταν ήταν 13 χρόνων στην ταινία A Little Romance του Τζορτζ Ρόι Χιλ το 1979, πρωταγωνιστώντας μαζί με τον Λόρενς Ολίβιε. Σύντομα μετά, έγινε εξώφυλλο στο περιοδικό Time. Από τότε έχει εμφανιστεί σε αρκετές ταινίες όπως Αουτσάιντερς, Επαναστάτες Χωρίς Αύριο (The Outsiders, 1983), Κότον Κλαμπ (The Cotton Club, 1984), Τζακ (Jack, 1996) και Καταιγίδα (The Perfect Storm, 2000). thumb|left|Με τον [[Ρόμπερτ Ντιβάλ στα Βραβεία Γκράμι του 1989.]]
Το 2002 πρωταγωνίστησε στο ερωτικό δράμα Άπιστη (Unfaithful). Για την ερμηνεία της έλαβε υποψηφιότητα για Όσκαρ Α' Γυναικείου Ρόλου, Χρυσή Σφαίρα Α' Γυναικείου Ρόλου - Δράμα και Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο. Την επόμενη χρονιά έλαβε ακόμη μία υποψηφιότητα για Χρυσή Σφαίρα για την ταινία Ηλιόλουστος Έρωτας (Under the Tuscan Sun) και το 2011 πρωταγωνίστησε στην τηλεταινία Η Πρώτη Αποκάλυψη (Cinema Verite) που της χάρισε την τρίτη της υποψηφιότητα για Χρυσή Σφαίρα και τη δεύτερη για Screen Actors Guild Award. Το 2013 κυκλοφόρησε η ταινία Άνθρωπος από Ατσάλι (Man of Steel), στην οποία η Λέιν υποδύεται τη Μάρθα Κεντ.
Η Λέιν υπήρξε παντρεμένη με τον ηθοποιό Τζος Μπρόλιν από το 2004 έως το 2013. Ήταν προηγουμένως παντρεμένη με τον ηθοποιό Κριστόφ Λαμπέρ από το 1988 μέχρι το 1994.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Το Σύνταγμα της Ελευθερίας
«Το Σύνταγμα της Ελευθερίας» είναι βιβλίο που γράφτηκε από τον Αυστριακό οικονομολόγο και φιλόσοφο Φρίντριχ Χάγιεκ (1899 - 1992). Το βιβλίο ολοκληρώθηκε τον Μάιο του 1959 και δημοσιεύτηκε τον Φεβρουάριο του 1960 από τον εκδοτικό οργανισμό του Πανεπιστημίου του Σικάγο (University of Chicago Press). Ο Χάγιεκ περιγράφει ότι ο πολιτισμός έγινε εφικτός χάρη στη θεμελιώδη αρχή της ελευθερίας, την οποία ο συγγραφέας παρουσιάζει ως προαπαιτούμενο για τον πλούτο και την ανάπτυξη, και όχι ως αποτέλεσμά τους. Ασχολείται επίσης ιδιαίτερα «με εκείνη την κατάσταση κατά την οποία ο εξαναγκασμός κάποιων από άλλους είναι μειωμένος όσο είναι δυνατόν να μειωθεί στα πλαίσια της κοινωνίας». Ο Χάγιεκ απογοητεύτηκε από το ότι το βιβλίο αυτό δεν έτυχε της ίδιας ενθουσιώδους υποδοχής όπως ο «δρόμος προς τη δουλεία» δεκαέξι χρόνια νωρίτερα.
Αιώνια Ειρήνη
Η Απέραντος Ειρήνη, που υπογράφτηκε το 532 μεταξύ της Ρωμαϊκής Αυτοκρατορίας και της Σασσανιδικής Περσίας, ήταν μία συνθήκη ειρήνης που δεν είχε οριστεί η διάρκειά της. Έληξε τον Ιβηρικό Πόλεμο (527-531) μεταξύ των δύο δυνάμεων. Ανακοίνωσε μια περίοδο σχετικά εγκάρδιων σχέσεων, αλλά κράτησε ως το 540. όταν άρχισαν εχθροπραξίες για τον έλεγχο της Λαζικής.
Το Σύνταγμα της Ελευθερίας
«Το Σύνταγμα της Ελευθερίας» λέγεται ότι ήταν αυτό που χτύπησε πάνω στο τραπέζι η Βρετανή πρωθυπουργός Μάργκαρετ Θάτσερ κατά τη διάρκεια μιας συνάντησης του βρετανικό Συντηρητικού Κόμματος, διακόπτοντας μια παρουσίαση και λέγοντας: «Σε αυτό πιστεύουμε!».
Το βιβλίο τοποθετήθηκε 9ο στη λίστα των 100 καλύτερων μη μυθιστορηματικών βιβλίων του εικοστού αιώνα, που καταρτίζονται από το δεκαπενθήμερο συντηρητικό περιοδικό National Review.
Αιώνια Ειρήνη
Ιστορία
Με το τέλος του Πέρση σαχανσάχ Καβάδη Α΄ (βασ. 488-531) στα τέλη του 531 και τη δολοφονία του πρώτου γιου του, τον διαδέχθηκε ο τρίτος Χοσρόης Α΄ (βασ. 531-579). Η κατάσταση άλλαξε: η εσωτερική θέση του Χοσρόη Α΄ ήταν ανασφαλής, ενώ από τη Ρωμαϊκή πλευρά ο Αυτοκράτορας Ιουστινιανός Α΄ (βασ. 527-565) ήταν ίσως ήδη πιο επικεντρωμένος στο να ανακτήσει το Δυτικό ήμισυ της Αυτοκρατορίας, που είχαν καταλάβει οι Γότθοι, παρά στο να επιδιώξει έναν πόλεμο με την Περσία. Ο Ρωμαίοι απεσταλμένοι Ρουφίνος, Ερμογένης, Αλέξανδρος και Θωμάς βρήκαν τον Χοσρόη σε μια πιο συμφιλιωτική διάθεση από τον πατέρα του και σύντομα επιτεύχθηκε συμφωνία. Ο Ιουστινιανός Α΄ θα πλήρωνε 110 κεντηνάρια (1 κεντηνάριο = 100 λίβρες) χρυσού, φαινομενικά ως συμβολή στην υπεράσπιση των περασμάτων του Καυκάσου εναντίον των βαρβάρων που ζούσαν πέρα από αυτόν· και η βάση του δούκα της Μεσοποταμίας θα μεταφερόταν από τον Δάρα στην Κωνσταντίνα. Επίσης οι δύο ηγεμόνες θα αναγνώριζαν μία ακόμη φορά ο ένας τον άλλο ως ισότιμο και δεσμεύθηκαν για αμοιβαία βοήθεια.
Ο Χοσρόης αρχικά αρνήθηκε να παραδώσει τα δύο φρούρια της Λαζικής, ενώ απαιτούσε την επιστροφή δύο άλλων φρουρίων, που είχαν καταλάβει οι Ρωμαίοι στην Περσική Αρμενία. Ο Ιουστινιανός στην αρχή συμφώνησε, αλλά σύντομα άλλαξε γνώμη, προκαλώντας τη διακοπή της συμφωνίας. Το καλοκαίρι του 532 ωστόσο μία νέα πρεσβεία από τον Ερμογένη και τον Ρουφίνο κατάφερε να πείσει τον Χοσρόη για πλήρη ανταλλαγή των κατεχομένων οχυρών, καθώς και να επιτρέψει στους εξόριστους Ίβηρες είτε να παραμείνουν στη Ρωμαϊκή Αυτοκρατορία, είτε να επιστρέψουν ανενόχλητοι στα σπίτια τους.
Το Σύνταγμα της Ελευθερίας
Παραπομπές
Κατηγορία:Φιλελεύθερα βιβλία Κατηγορία:Συντηρητισμός
Αιώνια Ειρήνη
Ιστορία
Τα επόμενα έτη χαρακτηρίστηκαν από μία αξιοθαύμαστα εγκάρδια ατμόσφαιρα μεταξύ των δύο μεγάλων δυνάμεων της Μέσης Ανατολής. Κατά τη διάρκεια αυτής της περιόδου ωστόσο, καθώς ο Ιουστινιανός Α΄ εστίασε το ενδιαφέρον του και τους πόρους του στους πολέμους εναντίον των Βανδάλων της Αφρικής και των Οστρογότθων της Ιταλίας, οι άμυνες της Ανατολής παραμελήθηκαν. Αυτό ήταν μία ευκαιρία για τον Χοσρόη, που, με παρότρυνση Γότθων απεσταλμένων στον Χοσρόη και ανυπόμονος να γεμίσει τα εξαντλημένα κρατικά ταμεία με λάφυρα, ξεκίνησε έναν νέο πόλεμο το θέρος του 540.
Πηγές
Κατηγορία:Συνθήκες της Βυζαντινής Αυτοκρατορίας Κατηγορία:Αυτοκρατορία των Σασσανιδών
Στυλίδα
Η Στυλίδα είναι παραλιακή κωμόπολη και λιμένας της Στερεάς Ελλάδας στην Περιφερειακή Ενότητα Φθιώτιδας.
Γεωγραφικά - ιστορικά στοιχεία
Η Στυλίδα βρίσκεται στα βόρεια παράλια του Μαλιακού κόλπου, στο 223ο χλμ. της Παλαιάς Εθνικής Οδού Αθηνών-Θεσσαλονίκης. Αποτελεί το επίνειο της Λαμίας, από την οποία απέχει περίπου 20 χλμ. ανατολικά καθώς και την έδρα του Δήμου Στυλίδας.
Γνωστή από την αρχαιότητα με το όνομα «Φάλαρα», εκτείνεται λίγο παραπάνω από μισό χλμ. από την ακτή του Μαλιακού κόλπου. Ερείπια των δύο ακρινών κάστρων βρίσκονται στις θέσεις «Αγία Αικατερίνη» (δυτικά) και «Καλόγερος» (ανατολικά) αντίστοιχα. Η υποθαλάσσια χάραξη του λιμένα της Στυλίδας τον προηγούμενο αιώνα κατάστρεψε ολοκληρωτικά το ανατολικό κάστρο, αφήνοντας τα συντρίμμια της βάσης του τείχους στη θέση «Νησάκι» όπου είναι ορατά ακόμα και σήμερα. Σύμφωνα με ανασκαφές που πραγματοποιούνται για την ανέγερση καινούργιων κτιρίων, η ιστορία της Στυλίδας φαίνεται να είναι πιο ποικίλη από ότι οι παρόντες κάτοικοι της περιοχής γνωρίζουν. Εικάζεται ότι τα Φάλαρα δεν αναπτύχθηκαν σαν οικισμός παρά μόνο από τη ρωμαϊκή κατοχή και μεταγενέστερα. Πολύ αργότερα η Στυλίδα έγινε γνωστή ως η βορειότερη πόλη πριν την οθωμανική επικράτεια, όταν για πρώτη φορά αναγνωρίστηκε και οριοθετήθηκε το πρώτο ελληνικό κράτος. Λόγω της στρατηγικής της σημασίας η Στυλίδα ήταν ακριτικός σταθμός του πρώτου σιδηροδρομικού δικτύου, πιθανότατα γιατί η Στυλίδα όριζε τότε το ανατολικό (και μοναδικό βατό) πέρασμα στη βόρεια Ελλάδα.
Στη σύγχρονη ιστορία, αξιοσημείωτο είναι ότι στη Στυλίδα δημιουργήθηκε το πρώτο Κέντρο Περιβαλλοντολογικής Εκπαίδευσης στην Ελλάδα, με δίδυμο σταθμό στην Υπάτη, έτσι ώστε να είναι δυνατός ο έλεγχος του οικοσυστήματος Μαλιακού - Οίτης- Σπερχειού.
Σύμφωνα με το Πρόγραμμα «Καλλικράτης» μαζί με τη Βασιλική, το Κούτσουρο, τα Μελίσσια, τους Πεταράδες και τις Πλάκες αποτελούν την κοινότητα Στυλίδας η οποία υπάγεται στη δημοτική ενότητα Στυλίδος του Δήμου Στυλίδας και σύμφωνα με την απογραφή του 2011 έχει πληθυσμό 4.892 κατοίκους.
Παραπομπές
Κατηγορία:Κωμοπόλεις του νομού Φθιώτιδας Κατηγορία:Λιμένες της Ελλάδας Κατηγορία:Αρχαία Φθιώτιδα Κατηγορία:Δήμος Στυλίδας
Κύκλος θείου
thumb|right|350px|Διαγραμματική απεικόνιση του κύκλου του θείου Στη βιολογία με τον όρο κύκλος θείου, χαρακτηρίζεται όλη η σειρά των βιολογικών εκείνων διεργασιών δια των οποίων το χημικό στοιχείο θείο κυκλοφορεί στη βιόσφαιρα.
Ο κύκλος αυτός αρχίζει από τη λήψη του από τα φυτά από το έδαφος με τη μορφή θειικών αλάτων μέχρι την αφομοίωσή του από τα φυτά και τα ζώα, με κατάληξη την τελική απελευθέρωσή του και πάλι στο έδαφος, ή στην ατμόσφαιρα, ως συνέπεια της αποσύνθεσης της οργανικής ύλης από την ενέργεια των βακτηρίων.
Κατηγορία:Οικολογία Κατηγορία:Θείο
Αυδάτη Ευρυδίκη της Μακεδονίας
Η Αυδάτη, ήταν πριγκήπισσα της Ιλλυρίας, κόρη του Ιλλυριού βασιλιά Βαρδύλι, πρώτη γυναίκα του Φιλίππου Β΄ της Μακεδονίας και μητέρα της Κυνάνης.
Μετά την ήττα του πατέρα της Βαρδύλι από τον Φίλιππο το 359 π.Χ., η Αυδάτη δόθηκε στον Φίλιππο ως γυναίκα του και μετονομάστηκε σε Ευρυδίκη. Με τον Φίλιππο απέκτησε την Κυνάνη, την οποία μεγάλωσε με στρατιωτική εκπαίδευση.
Παραπομπές
Κατηγορία:Βασίλισσες και Πριγκίπισσες της Μακεδονίας Κατηγορία:Βασιλικές δυναστείες της Ιλλυρίας
Ζωή Δημοσχάκη
Η Ζωή Δημοσχάκη (γενν. στις 16 Φεβρουαρίου 1985) είναι Ελληνίδα πρώην κολυμβήτρια του ελεύθερου στυλ. Απήγγειλε τον Ολυμπιακό Όρκο στην τελετή έναρξης των θερινών Ολυμπιακών Αγώνων του 2004.
Σταδιοδρομία
Η Δημοσχάκη κατέκτησε το χρυσό μετάλλιο στους Μεσογειακούς Αγώνες του 2001 στην Τύνιδα.
Συμμετείχε στα 200 μ. ελεύθερο γυναικών στους θερινούς Ολυμπιακούς Αγώνες του 2004. Επίσης, συμμετείχε στα 200 μ. ελεύθερο γυναικών στους θερινούς Ολυμπιακούς Αγώνες του 2000.
Εξωτερικοί σύνδεσμοι
Κατηγορία:Έλληνες αθλητές της κολύμβησης Κατηγορία:Ελληνίδες αθλήτριες της κολύμβησης Κατηγορία:Κολυμβητές ΠΑΟ Κατηγορία:Έλληνες Μεσογειονίκες Κατηγορία:Έλληνες κολυμβητές στους Θερινούς Ολυμπιακούς Αγώνες Κατηγορία:Κολυμβητές στους Θερινούς Ολυμπιακούς Αγώνες 2000 Κατηγορία:Αθλητές στους Μεσογειακούς Αγώνες 2001 Κατηγορία:Κολυμβητές στους Θερινούς Ολυμπιακούς Αγώνες 2004 Κατηγορία:Αθλητές στους Μεσογειακούς Αγώνες 2005 Κατηγορία:Μεσογειονίκες αθλητές της κολύμβησης
Τουρκική κατάρριψη ρωσικού Sukhoi Su-24
Στις 24 Νοεμβρίου 2015 και ώρα 09.24 (τοπική) μαχητικό αεροσκάφος F-16 της τουρκικής πολεμικής αεροπορίας κατέρριψε ένα ρωσικό βομβαρδιστικό τύπου Sukhoi Su-24M που επιχειρούσε δράση κατά Σύριων Τουρκμένων ανταρτών στη βόρεια Συρία. Η κατάρριψη συνέβη εντός του εναέριου χώρου της Συρίας και σε απόσταση 1 χλμ νότια των Δ-ΒΔ. τουρκο-συριακών συνόρων με την αιτιολογία ότι το ρωσικό αεροσκάφος είχε παραβιάσει προηγουμένως τον εναέριο χώρο της Τουρκίας επί δεκαεπτά δευτερόλεπτα. Οι δύο Ρώσοι πιλότοι αν και εκτινάχθηκαν επιτυχώς τελικά διεσώθη μόνο ο συγκυβερνήτης, ενώ ο κυβερνήτης, φονεύθηκε στον αέρα, από τα πυρά των ανταρτών, καθ΄ ον χρόνο έπεφτε με αλεξίπτωτο. Το δε αεροσκάφος επέπεσε επί του συριακού εδάφους, 4 χλμ. νότια των συνόρων. Από δε την ομάδα εντοπισμού και διάσωσης των παραπάνω φονεύθηκε ένας ακόμη Ρώσος πεζοναύτης.
Η τουρκική "επιλογή" της κατάρριψης αυτής ανέβασε δραματικά την ήδη υφιστάμενη διεθνή ένταση μετά και το τελευταίο πολλαπλό τρομοκρατικό κτύπημα στο Παρίσι. Ως γεγονός κυριάρχησε επί τέσσερις ημέρες στα διεθνή μέσα ενημέρωσης με θέσεις, παραθέσεις και αντιπαραθέσεις τόσο στον στρατιωτικό όσο περισσότερο στον πολιτικό και διπλωματικό χώρο με αποκάλυψη ακόμα και νέων συμμαχιών, στη εξέλιξη και διαμόρφωση της γεωστρατηγικής της Μέσης Ανατολής.
Γενική κατάσταση πριν το επεισόδιο
Στη Συρία από το 2011 έχει ξεσπάσει ένας εμφύλιος πόλεμος κατά τον οποίο έχουν σχηματιστεί διάφορες επαναστατικές ένοπλες δυνάμεις στις οποίες έχουν εισχωρήσει ξένοι έποικοι (κυρίως Άραβες), έχοντας έτσι κατακερματίσει τη χώρα σε ζώνες ελέγχου. Οι επαναστατικές αυτές δυνάμεις δρουν κυρίως στο βόρειο και ανατολικό τμήμα της χώρας. Μεταξύ αυτών των δυνάμεων είναι και η λεγόμενη επαναστατική ταξιαρχία των Τουρκμένων που από το 2012 δρα ενάντια στο καθεστώς του Άσσαντ, με την ανοικτή υποστήριξη της Τουρκίας, στη Β. Συρία παρά τα τουρκοσυριακά σύνορα καθώς και στη περιοχή της Λατάκειας με κάποιες εκεί ομάδες. Σημειώνεται ότι από τον Ιούνιο του 2012, μετά την κατάρριψη ενός τουρκικού μαχητικού Fantom από συριακή αντιαεροπορική συστοιχία, εν μέσω καταγγελιών της Δαμασκού για παραβίαση συριακού εναέριου χώρου, καθώς και άλλων περιστατικών, η Τουρκία αλλάζοντας τους κανόνες εμπλοκής θεωρεί πλέον ως εχθρική απειλή κάθε μέσο που παραβιάζει τον εναέριο χώρο της παρά τη συριακή μεθόριο. Προ της πολιτικής εσωτερικής απελπιστικής κατάστασης για τη Συρία, η Ρωσία, μόνιμα σύμμαχός της, ανέλαβε, κατόπιν πρόσκλησης του Προέδρου Μπασάρ αλ Άσαντ από τις 30 Σεπτεμβρίου 2015 κοινή στρατιωτική αεροπορική δράση με τον συριακό εθνικό στρατό ενάντια του Ισλαμικού κράτους αλλά και των άλλων αντικυβερνητικών δυνάμεων¨δημιουργώντας δύο αεροναυτικές βάσεις, στις πόλεις Ταρτούς και Λατάκεια. Επισημαίνεται ότι και από τον Σεπτέμβριο του 2014 έχει ξεκινήσει διασυμμαχική εκστρατεία κατά του Ισλαμικού κράτους με αεροπορικές προσβολές από αεροπορικές βάσεις που έχουν αναπτυχθεί στην ευρύτερη περιοχή της Μέσης Ανατολής κατά θέσεων Τζιχαντιστών και ειδικότερα κατά της συριακής πόλης Ράκα φερόμενη να αποτελεί το κέντρο τους. Στις δυνάμεις αυτές περιλαμβάνονται Αμερικανοί, Άγγλοι, Γάλλοι, Σαουδάραβες, Αυστραλοί κ.ά.
Κατά τις εργασίες της συνόδου, όπου κυρίαρχο θέμα στην "ατζέντα των συζητήσεων" ήταν η σφαγή στο Παρίσι και γενικά η τρομοκρατία, ο Πρόεδρος της Ρωσίας Βλαντίμιρ Πούτιν αναφερόμενος στο Ισλαμικό κράτος αποκάλυψε καταγγέλλοντας ότι χρηματοδότες αυτού μεταξύ άλλων είναι και χώρες-μέλη της G20, καθώς και την άρνηση των ΗΠΑ σε κοινή δράση κατά των τρομοκρατών. Τρεις ημέρες αργότερα από τη λήξη της συνόδου, στις 19 Νοεμβρίου, το τουρκικό υπουργείο Εξωτερικών κάλεσε τον Ρώσο πρέσβη στην Τουρκία Αντρέι Καρλόφ  και τον Ρώσο στρατιωτικό ακόλουθο συνταγματάρχη Αντρέι Ντόβγκερ στους οποίους επέκρινε τις ρωσικές επιχειρήσεις που πραγματοποιούνται εναντίον των "αμάχων" Τουρκμένων κοντά στη μεθόριο (περιοχή Μπαγίρμπουκατ) καθιστώντας τους σαφές ότι η Τουρκία δεν θα μείνει αδιάφορη για την ασφάλεια των παραπάνω, καθώς και στην εφαρμογή των νέων κανόνων εμπλοκής που τους έχει γνωστοποιηθεί από διμήνου.
Η κατάρριψη
Από τη πρώτη στιγμή της ανακοίνωσης της κατάρριψης του ρωσικού μαχητικού αεροσκάφους ένα στρατιωτικό θρίλερ άρχισε να εκτυλίσσεται για δύο εικοσιτετράωρα επί των πραγματικών συνθηκών του συμβάντος. Οι εκατέρωθεν ανακοινώσεις από την Άγκυρα και τη Μόσχα δίνοντας στη δημοσιότητα αντικρουόμενα στοιχεία, χάρτες, ηχογραφήσεις μηνυμάτων κ.λπ. ισχυροποιούσαν μόνο τους κατενάντιους ισχυρισμούς τους. Η μεν τουρκική πλευρά να υποστηρίζει ότι η κατάρριψη έγινε επάνω από το τουρκικό έδαφος και η πτώση του σε συριακό, η δε ρωσική πλευρά να επιμένει ότι το περιστατικό συνέβη εντός του εναέριου χώρου της Συρίας, χωρίς να έχει προηγηθεί καμία παραβίαση. Αξιοσημείωτο είναι ότι πριν ακόμα να ξεδιαλύνει το τοπίο και η τύχη των δύο Ρώσων πιλότων άρχισαν "να "τρέχουν" επίσημες ανακοινώσεις άλλων διεθνών πολιτικών και δημοσιογραφικών παραγόντων με ψυχροπολεμικό χαρακτήρα. Εν προκειμένω παραμένουν οι δύο εκδοχές.
Ρωσική εκδοχή
Σύμφωνα με την εκδοχή του ρωσικού Υπουργείου Άμυνας στις 24 Νοεμβρίου σημειώθηκε απώλεια μαχητικού Su-24M με ουριαίο αριθμό 83 από πυρκαγιά μετά από ΑΕ-ΑΕ πυραυλική επίθεση τουρκικού μαχητικού F-16. Συγκεκριμένα στις 09.15 (ώρα Μόσχας) στο εν λόγω ρωσικό σκάφος με πιλότους τον αντισμήναρχο Όλεγκ Πεσκώφ και τον σμηναγό Κονσταντίν Μουράκτιν ανατέθηκε η εκτέλεση επιδρομής στη περιοχή Κεπήρ - Μοτλού και Αλ Ζαΐγια στο Β-ΒΔ τμήμα της Συρίας, ΒΑ της πόλης Λατάκειας. Το σκάφος απογειώθηκε από την αεροπορική βάση Χμεϊμίμ στις 09.42 φέροντας 4 βόμβες μεγάλης εκρηκτικότητας (OFAB-250-270) με πορεία Α-ΒΑ. προς περιοχή της πόλης Μααρράτ (αρχαία ελληνική Αρρά), που βρίσκεται πάνω στον αυτοκινητόδρομο Χαλέπι-Δαμασκός, με ταχύτητα 800 χλμ/ώρα και σε ύψος 5.700 μ. σύμφωνα με το σχετικό χάρτη. Φθάνοντας στην εν λόγω περιοχή και εκτελώντας επί εικοσάλεπτο διάφορους γύρους εποπτεύοντας την περιοχή και χωρίς να συμβεί κάποια επιδρομή στις 10.11 λαμβάνει πορεία Δ-ΒΔ με κατεύθυνση την περιοχή Κεπίρ. Ακολουθώντας ευθεία πορεία και διερχόμενο 1 χλμ νότια της εσχατιάς των τουρκοσυριακών συνόρων (ώρα 10.15), ένα λεπτό αργότερα προέβη στην πρώτη προσβολή στόχου (ώρα 10.16). Στη συνέχεια στρίβοντας αριστερά και ακολουθώντας αντίθετη πορεία επανέλαβε νέα προσέγγιση επί έτερου στόχου πλησίον του προηγουμένου και σε απόσταση 5,5 χλμ νότια των συνόρων τον οποίο και άρχισε να βομβαρδίζει ώρα 10.24. Το ίδιο ακριβώς λεπτό δέχθηκε πύραυλο ΑΕ-ΑΕ από τουρκικό μαχητικό F-16 με συνέπεια το αεροσκάφος να καταρριφθεί και να χαθεί από τις οθόνες των ραντάρ. Σύμφωνα με τα στοιχεία του Κέντρου Διοίκησης της συριακής Αεροπορίας και Αεράμυνας κατά την ανάλυση της οθόνης του εναέριου ελέγχου στους παραπάνω χρόνους, όπως παρουσίασε ο αρχηγός της ρωσικής αεροπορίας Βίκτωρ Μποντάρεφ, διαπιστώθηκε ότι ένας εναέριος στόχος προσέγγισε τα ΒΔ συριακά σύνορα με ταχύτητα 800 χλμ/ώρα που φέρεται να έκανε την προσβολή και ακολούθως κινήθηκε βόρεια. Συνεκτιμώντας τα στοιχεία των επίγειων συριακών ραντάρ με εκείνα που ανέφερε ο διασωθείς πιλότος επρόκειτο για δύο τουρκικά μαχητικά F-16 που φέρονται να απογειώθηκαν από την αεροπορική βάση του Ντιγιάρμπακιρ. Λαμβάνοντας υπόψη την απόσταση της βάσης αυτής με το χώρο του περιστατικού και τις δυνατότητες των εν λόγω μαχητικών αεροσκαφών εκτιμάται ως ελάχιστος χρόνος κάλυψης της απόστασης και αναχαίτισης τα 45 λεπτά της ώρας. Παρά ταύτα τα προωθημένα στα σύνορα συριακά ραντάρ κατέγραψαν τους δύο παραπάνω στόχους από ώρας 09.11 μέχρι 10.26 (1 ώρα και 15 λεπτά) να περιφέρονται δυτικότερα εντός του τουρκικού εναέριου χώρου εγγύς των συνόρων και σε ύψος 2.400 μ.
Τουρκική εκδοχή
Σύμφωνα με την επίσημη τουρκική αφήγηση του περιστατικού γίνεται λόγος για δύο ρωσικά μαχητικά Su-24 τα οποία ανίχνευσαν δύο τουρκικά F-16s να προσεγγίζουν τα τουρκοσυριακά σύνορα με κατεύθυνση από Ανατολάς προς Δυσμάς. Και τα δύο ρωσικά αεροσκάφη παραβίασαν τον τουρκικό εναέριο χώρο για 17 δευτερόλεπτα με συνέπεια το ένα εκ των δύο να καταρριφθεί και να επιπέσει σε συριακό έδαφος. Προς υποστήριξη του επιχειρήματος αυτού παρουσιάσθηκε χάρτης πτήσης που απεικονίζει τη προβαλλόμενη παραβίαση χωρίς όμως τους απαραίτητους χρόνους. Παράλληλα δόθηκε στη δημοσιότητα ανάλυση ηχητικού αρχείου, των τουρκικών ενόπλων δυνάμεων που φέρονται καταγεγραμμένες οι προειδοποιήσεις της τουρκικής πολεμικής αεροπορίας προς τους Ρώσους πιλότους, μεταξύ των οποίων ακούγεται στην αγγλική: «Εδώ τουρκική πολεμική αεροπορία, προσεγγίζετε τον εναέριο χώρο της Τουρκίας. Αλλάξτε πορεία προς Νότο αμέσως.» Το μήνυμα αυτό αν και φέρεται, κατά τους ισχυρισμούς, να επαναλαμβάνεται αρκετές φορές, (10 φορές εντός 5 λεπτών, όπως διατείνονται Τούρκοι αξιωματούχοι), εντούτοις σημειώνεται ότι πουθενά δε γίνεται λόγος για παραβίαση αλλά μόνο για προσέγγιση.
Σύμφωνα δε με επιστολή της Τουρκίας προς τον ΟΗΕ, μέσω του εκεί μόνιμου πρέσβη της που διέρρευσε όμως στο Διαδίκτυο από τα Wikileaks, η Τουρκία υποστηρίζει πως τα εν λόγω ρωσικά αεροσκάφη αγνοώντας τις προειδοποιήσεις παραβίασαν τον εθνικό εναέριο χώρο στη μεθόριο της περιοχής Χατάι σε ύψος 19.000 ποδών, για 17 δευτερόλεπτα, και σε βάθος 1,36 και 1,15 μιλίων αντίστοιχα από την μεθόριο , που υπόψη δημιουργεί μια εσχατιά εντός του συριακού εδάφους αποτελώντας και το νοτιότερο σημείο των τουρκο-συριακών συνόρων.